Coba ceritain soal Filemografi M. G. Ramachandran dalam bahasa melayu

M. G. Ramachandran (17 Januari 1917 – 24 Disember 1987), yang lebih dikenali dengan singkatan nama "MGR", ialah seorang pelakon, pengarah dan penerbit India yang memiliki kerjaya menonjol terutama dalam filem-filem berbahasa Tamil. Setelah membintangi beberapa filem yang berjaya secara komersial dari 1950an sehingga awal 1970an, beliau masih memegang status idola matinée di Tamil Nadu. Ramachandran membuat penampilan sinematik pertamanya dalam filem 1936 arahan Ellis R. Dungan Sathi Leelavathi, di mana beliau memegang watak sebagai seorang inspektor polis. Beliau menyusulinya dengan beberapa penampilan kecil dan peranan pembantu dalam beberapa filem, terutama Ashok Kumar (1941), di mana beliau memegang watak jeneral tentera maharaja Asoka, dan sebagai seorang kapten dalam filem Meera (1945) arahan Dungan.

Puncak kerjaya Ramachandran hadir menerusi peranan utama pertamanya dalam filem A. S. A. Sami Rajakumari (1947) di mana beliau memegang watak seorang penduduk desa yang berkahwin dengan seorang puteri raja. Berdasarkan pada Hikayat Seribu Satu Malam, Rajakumari merupakan sebuah karya yang berjaya secara komersial. Beliau menjadikan dirinya sendiri sebagai pelakon aksi setara dengan Errol Flynn dan Douglas Fairbanks di sinema Tamil dengan Manthiri Kumari (1950) dan Marmayogi (1951). Kedua-dua filem ini berkisah tentang politik di mana Ramachandran memegang watak Robin Hood yang menjadi juara bagi kalangan bawahan. Penampilannya sebagai saudara Rajendran yang berusaha untuk mempertahankan keluarganya bersama dalam filem En Thangai (1952) melayakkan beliau mendapat sambutan. Pada tahun 1953, beliau membuat penampilan sulungnya dalam filem-filem Malayalam bersama B. S. Saroja dalam filem Genova. Ramachandran tetap menjayakan peranan yang membolehkan beliau menggunapakai gagasan-gagasan melawan ketidakadilan yang dialami kaum miskin seperti dalam filem Malaikkallan (1954), dan Nadodi Mannan (1958). Dalam filem Nadodi Mannan, beliau memegang dua watak, sebagai seorang raja dan rakyat jelata, untuk pertama kalinya dalam kerjayanya. Malaikkallan dan Nadodi Mannan meraih kejayaan komersial, menjadi filem-filem berkeuntungan tertinggi dari tahun keluaran mereka masing-masing. Selain drama sosial, Ramachandran mendapat maklum balasnpositif dan kejayaan komersial menerusi filem-filem fantasinya seperti Alibabavum 40 Thirudargalum (1956), filwm berwarna penuh India Selatan pertama, Madurai Veeran (1956), Chakravarthi Thirumagal (1957), dan Mahadhevi (1957).

Menurut Ashish Rajadhyaksha dan Paul Willemen, pengarang buku Encyclopedia of Indian Cinema, kejayaan filem Ramachandran 1961 Thirudathe, menandakan permulaan peralihan peranan yang memiliki "tetapan kontemporari". Beliau sering menjayakan "anggota menonjol dari kelas tertindas". Lakonan kisah cinta dan impak bagi ahli keluarganya ialah tema utama dalam filem-filemnya pada masa itu. Filem-filem dimana beliau muncul pada 1960an memainkan peranan penting dalam kerjaya seterusnya sebagai ahli politik. Filem komedi-drama 1963 Periya Idathu Penn di mana beliau memegang watak seorang petani yang membalas dendam zamindar di desanya. Pada tahun berikutnya, beliau muncul dalam Thozhilali sebagai seorang sebagai konduktor bas yang mendedahkan kaedah penipuan syarikat bas saingan, dan dalam Padagotti sebagai seorang nelayan yang menyelesaikan akhir persengketaan antara dua komuniti nelayan. Pada tahun 1965, beliau berkolaborasi dengan Tapi Chanakya dalam filem Enga Veettu Pillai, di mana beliau muncul sebagai kembar yang mempunyai sifat yang bertentangan, seorang pengecut dan yang lain yang berani. Beliau juga muncul di dalam Aayirathil Oruvan arahan B. R. Panthulu pada tahun yang sama sebagai doktor yang menyertai, dan kemudian menjadi ketua, satu pemberontakan melawan seorang diktator. Kedua-dua filem tersebut meraih kejayaan komersial terbesar. Filem komedi romantik Anbe Vaa (1966), di mana Ramachandran memegang watak tokoh industri dan merupakan satu-satunya filem di bawah AVM Productions, dianggap sebagai antitesis terhadap peranan yang beliau lakukan dalam tempoh ini dan juga berjaya secara komersial. Beliau terus mencapai kejayaan di pecah panggung dengan filem-filem seperti Arasa Kattalai dan Kaavalkaaran (keduanya dikeluarkan pada 1967), dengan peranannya dalam filem Kaavalkaaran memberikannya sambutan. Lakonan Ramachandran dari kembar, penari kelab dan penjahat, yang dipisahkan pada zaman kanak-kanak dalam filem Kudiyirundha Koyil (1968) melayakkan beliau memenangi Anugerah Filem Negara Bahagian Tamil Nadu untuk Pelakon Lelaki Terbaik. Pada tahun 1969, beliau muncul sebagai seorang putera yang membawa tiran yang merampas takhta beliau dan menindas rakyatnya dalam filem cereka sejarah K. Shankar Adimai Penn, dan sebagai kerani kerajaan yang menyamar sebagai jutawan untuk mengalahkan trio rasuah seorang doktor, seorang pembina dan seorang pedagang di Nam Naadu. Adimaippenn melayakkan beliau memenangi Filem Terbaik di Anugerah Filem Negara Bahagian Tamil Nadu.

Ramachandran memulakan 1970-an dengan peranan-peranan dalam drama-drama sosial seperti Maattukara Velan dan Engal Thangam (keduanya dikeluarkan pada 1970), keduanya meraih kejayaan komersial. Tahun berikutnya, beliau menerima Anugerah Filem Kebangsaan untuk Pelakon Lelaki Terbaik untuk peranannya sebagai penarik beca  di Rickshawkaran, menjadikannya filem pertama dan beliau ialah pelakon pertama dari pawagam India Selatan untuk memenangi anugerah itu. Ia menjadi filem berkeuntungan tertinggi pada tahun tersebut. Beliau kemudian mengarahkan dan menerbitkan filem aksi pengembaraan Ulagam Sutrum Valiban (1973) di mana beliau juga membintangi peranan berganda sebagai saudara, saintis dan pegawai Biro Penyiasatan Pusat. Ia menjadi filem yang paling komersial untuknya. Ramachandran bersara dari pembikinan filem pada 1978 untuk memegang jawatan sebagai Ketua Menteri Tamil Nadu; karya terakhirnya, berjudul Madhuraiyai Meetta Sundharapandiyan, meraih kegagalan komersial.